1. क्युकेस चेस सुरु 2. रत्नजित र दिपेश अन्तिम आठमा 3. पिताम्बर तिम्सिना उपाध्यक्षमा नियुक्त 4. नेपाल देखि अमेरिकासम्म छाएका कराते रेफ्रि 5. अघि बढ्दै विकास
आदर्श विद्या विद्या मन्दिर (एभीएम) ले सातौं पूर्णमान वज्राचार्य स्मृति टेबलटेनिस प्रतियोगिताको पहिलो दिन आइतबार तीन स्वर्ण जित्दै उत्कृष्ट सुरुआत गरेको छ । स्कुलतर्फ सिंगल्सको ब्वाइज यु–१२ मा सन्योग कपाली, ब्वाइज यु–१४ मा रितिज जोशी र गल्र्स यु–१४ मा दिक्षा तामाङले एभीएमलाई स्वर्ण दिलाए ।
लैनचौरस्थित राष्ट्रिय टेबलटेनिस प्रशिक्षकण केन्द्रमा सन्योगले आफ्नै स्कुलका डिकेन महर्जनलाई ११–३, ११–७ र ११–५ को सोझो सेटमा पराजित गरे । नियोलोजियन एकेडेमीका सन्दिप थापा मगर तथा एभीएमका सन्जिव गुरुङ तेश्रो भए ।
रितिजले पनि फाइनलमा आफ्नै स्कुलका आशिष शर्मालाई निराश पार्ने क्रममा ११–६, ११–८ र ११–८ को नतिजामा विजयी भए । क्याम्ब्रिज पब्लिक स्कुलकारोहितकुमार शंकर र एभीएमका सुधाकर खत्री तेश्रो बने ।
दिक्षाले अनुपम विद्यासदनकी अन्जु पोखरेललाई ११–८, ११–७ र १३–११ ले पाखा लगाउदै गल्र्सतर्फ पहिलो स्वर्ण चुम्ने खेलाडी बनिन् । पुष्पसदन बोर्डिङ स्कुलकी श्रृष्टि मानन्धर र प्रभात इङलिस उमाविकी अन्जु सुवाल संयुक्त रुपमा तेश्रो भए ।
प्रतियोगिताको अखिल नेपाल टेबलटेनिस संघका अध्यक्ष चतुरानन्दराज वैद्यले राष्ट्रिय खेलाडी रविना महर्जनलाई खेल सामाग्री प्रदान गरी उद्घाटन गरे ।
अखिल नेपाल टेबलटेनिस संघको तत्वावधानमा काठमाडौं जिल्ला टेबलटेनिस संघद्वारा आयोजितप्रतियोगिताअन्तर्गत स्कुलतर्फ १ सय २५ र कलेजतर्फ ५० गरी जम्मा १ सय ७५ खेलाडीको सहभागिता रहेको आयोजक संघका अध्यक्ष धर्ममान वज्राचार्यले जनाएका छन् ।त्रिपुरेश्वरस्थित सलिम स्पोर्ट्स इन्टरप्राइजेजको मुख्य प्रायोजनमा सञ्चालित प्रतियोगिता बुधबारसम्म चल्नेछ ।